فرانسانین خبر کانالی «فرانس ۲۴» قالماقاللی بیر خبر یایینلادی.
کانال حاضیرلادیغی اؤزل خبرلرده، تۆرکیه‌نین بیر قیسمینی «سؤزده کوردوستان» اولاراق گؤستره‌ن خریطه‌دن ایستیفاده ائتدی.
بؤلوجو ترور هؤرگوتو پ‌کاکا یانداشلاری گئچن آی فرانسانین باشکندی پاریسین کوچه‌لرینی ساواش میدانینا چئویردی.
فرانسا اوزون مدت ‌دستکله‌دیگی ترور هؤرگوتونون اصل اۆزو ایله قارشیلاشسا دا، اؤلکه مطبوعاتی هله ده پ‌کاکایا دستک وئرمکدن چکینمیر.
فرانسانین یایین قورولوشو فرانس ۲۴، ترور هؤرگوتونون یایین اورگانی کیمی داوراناراق قالماقاللی بیر خبر یایینلادی. حاضرلانان اؤزل خبرده تۆرکیه‌نین بیر بؤلومو «سؤزده کوردوستان» اولاراق گؤستریلدی.
قالماقال بونونلا دا بیتمه‌دی.
ترور هؤرگوتو پ‌کاکا یالنیز تۆرکیه طرفیندن ترور هؤرگوتو قبول ائدیلیرمیش کیمی عکس ائتدیریلدی.
آوروپا بیرلیگینین ترور هؤرگوتلری لیستینده ده یئر آلدیغینا توخونولمادی. الی قانلی ترور هؤرگوتو پ‌کاکایا آچیق دستک وئریلدی.
قالماقاللی خبرده تئز تئز ترور هؤرگوتو باشی و جیر جیندیرلارینین دا گؤرونتولریندن ایستیفاده ائدیلدی.
۱۲ دقیقه‌لیک اؤزل خبرین، پ‌کاکا یانداشلارینین پاریس کوچه‌لرینی دؤیوش میدانینا چئویرمه‌سیندن سونرا، فرانسادا ترور هؤرگوتونه تپکی آرتدیغی بیر دؤنمده یایینلانماسی دقت چکدی.
فرانسامطبوعاتینین بئله خبرلرله، ترور هؤرگوتو پ‌کاکایا قارشی اجتماعی تپکیلری آزالتماغی هدفله‌دیگی دوشونولور.
